L-istatwa ta' Santa Katarina ġiet restawrata fuq ordni ta' Mons. Arċisqof Carmelo Scicluna fl- 1880 fil-vista pastorali li saret fiż-Żejtun. Bħala prokuratur ta' dak iż-żmien kien iż-żagħżugħ saċerdot ħabrieki Dun Lawrenz Degabriele, li bħala prokuratur beda jiġbor għal dan il-għan. Ix- xogħol sar mill-imgħallem Giuseppe Barolo li rrestawra il-vara fl-1883 u tħallas tax-xogħol li għamel 420 skud, somma daqsxejn kbira għal dak iż-żmien għalkemm kien hemm oħrajn li għamlu xi xogħol volontarju bla ħlas. Għadda ż-żmien u fl-1929 meta l-istess Dun Lawrenz Degabriele, issa kien sar Arċipriet ta' din il-parroċċa, reġgħet inħasset il-ħtieġa li tiġi ndurata mill-ġdid l-istatwa ta' San Katarina. Wara li l-Arċipriet ikkonsulta ma' xi nies li jifhmu fosthom il-pittur, żagħżugħ Giuseppe M. Caruana, ġie deċiż li tiġi restawrata mill-ġdid u tinbidel il-pożizzjoni tagħha; ix-xogħol beda dejjem taħt id- direzzjoni tas-Surmast Caruana, ħadmu ħafna f'dan ir-restawr l-iskultur Zejtuni Giuseppe Baldacchino, u Antonio Agius, li neħħewlha parti sewwa mil-mantell li kellha billi kien goff, ġiet irranġata r-ras tal-istatwa u ġie mneħħi t-toppu li kellha fuq rasha. Ta' min isemmi li bħala prokuraturi għal dan ix-xogħol kienu Spiru Ellul u Spiru Bonnici. Wara li tlesta x-xogħol tar-restawr, u l-pittur Caruana Kien sodisfatt l-istatwa ġiet meħudha għand l-induratur Francesco Coleiro fi Triq San Kristofru il-Belt Valletta, fejn fuq il-parir ta' Mro. Caruana ġiet indurata flimkien mal-pedistall. Il-prokuraturi flimkien ma' l-arċipriet Degabriele kienu ta' spiss imorru jaraw ix-xogħol ta'-l-istatwa għand l-induratur u kellhom mitt sena biex jarawha lesta l-induratura. Ta' min jgħid li kemm fil-festa kifukoll fil-ġbir għar-restawr tal-vera kellhom parti sewwa il- ħaddiema Żwieten li kienu jaħdmu fil-faħam ix-xatt tal-Marsa u bnadijiet oħra, billi meta kienu jitħallsu kienu jaqtgħu sehem mil-flus għal-festa ta: Santa Katarina, u ma jistax jonqos li kienu qatgħu xi ħaġa għal-ispejjeż tar-restawr ta' l-istatwa. Kien hemm oħrajn li kienu jaqtgħu sehem għall-festa tal-Madonna tad-Duttrina, li dak iż-żmien kienet issir b'pompa kbira, u billi kienet issir fis-sajf kienet tirnexxi aktar mit-titular li ġie li sfrattat minħabba l-maltemp, u xi ftit tal-piki ma kienux jonqsu wkoll. Meta tlesta x-xogħol ta' l-induratura, il-prokuraturi flimkien ma' l-arċipriet marru biex iġibuha lura lejn iż-Żejtun, ta' min jgħid li dak iż-żmien ma kienx hemm bħal lum trakkijiet u kollox kien għadu jsir bil-bhejjem, għabbewha fuq karettun miġbud minn bagħal, u rħewla lejn iż-Żejtun. Fi triqithom lejn ir-raħal riedu jgħaddu mix-Xatt tal-Marsa fejn kien hemm ħafna ħaddiema tal-faħam jaħdmu fosthom ħafna Żwieten, biex jaqilgħu l-għixien tagħhom minn hemm, iħottu jew jgħabbu xi vapur filwaqt li l-karettun bl-istatwa mgħottija b'liżar abjad kienet għaddejja mix-xatt tal-Marsa, xi Żwieten indunaw biha, telqu mix-xogħol, u marru jduru ma' l-istatwa, fejn talbu lill-arċipriet u l- prokuraturi li kienu jakkumpanjaw l-istatwa biex inizzluha minn fuq il-karettun u jeħduha ż-Żejtun fuq daharhom bil-mixi kif fil-fatt sar, magħhom ingħaqdu Żwieten oħra li telqu x-xogħol u marru jċapċpu u jagħtu tifħir lill-padruna tagħna u baqgħu ġejjin lejn iż-Żejtun iserrħu lil xulxin. Kif l-istatwa ħarġet barra Ħal Tarxien min naħa ta' fejn kien hemm is-Salib tad-Dejma, dawk li kienu fuq il-kampnar tal-parroċċa tagħna rawhom u bdew idoqqu l-qniepen u fl-istes ħin ġew sparati xi murtali bħala salut. Festa Santa Katarina V.M. 2 Ġunju 2004 It-toroq taż-Żejtun malajr intlew bin-nies Żwieten anke dawk li ma kienux jifilħu għamlu sforz biex jaraw lil padruna tagħhom. Meta bdiet dieħla ż-Żejtun neħħewlha l-ammat li kellha biex kulħadd ikun jista' jaraha sewwa kif ġiet, u għal din il-wasla kienet preżenti wkoll il-banda Beland li bdiet iddoqq marċi brijużi u kompliet tferraħ liż-Zwieten mat-toroq kollha fost iċ-ċapċip, tfih ta' karti flimkien ma' xi musketterija u murtali minn kull fejn għaddiet. Il-banda flimkien mal- kleru w il-poplu Żejtuni dawwru l-istatwa mar- Raħal ta' fuq kollu, speċjalment it-toroq li s-soltu tgħaddi l-purċissjoni minnhom, u meta sar il-ħin l-arċipriet talabhom biex l-istatwa tiġi mdaħħla fil-knisja, u wara li sar hekk poġġewha fuq il- bankun biex kulħadd ikun jista' jaraha bil-kwiet, anke xi barranin li ġew biex jarawha. In-nies tar-Rahal t'Isfel, ħadu għalihom ħafna billi l-istatwa ġiet imdawwra mar-Raħal ta' Fuq biss, tant li meta sema' dan id-dgemgim l-arċipriet deherlu li l-Ħadd ta' wara terġa toħroġ l-istatwa w jdawwruha mar-Raħal t'Isfel ukoll bħala l- padruna taż-Żwieten kollha, u ma jinqala l-ebda nkwiet mal-partitarji tal-festa sekondarja tad- Dutrina, b'hekk ħareġ kulħadd kuntent fost il- 4 ferħ/lil Pittur Giuseppe Caruana, l-induratur Triq Bandoller Coleiro u l-iskulturi Baldacchino u Agius. Għaddew 75 sena minn meta ġiet restawratha l-istatwa tal-Padruna tagħna Santa Katarina, u issa qiegħed jinħass il-bżonn kif jaf kulħadd li l-istess statwa terġa' tiġi ndurata mill-ġdid u nieħu din l-okkażjoni biex nappella liż-Żwieten kollha biex ikunu ġenerużi għal dan il-għan nobbli. Ħajr: Kan Joe Abela Festa Santa Katarina V.M. e Ġunju 2004 EM